*Proiect*

|  |  |  |
| --- | --- | --- |
|  |  |  |
| **GUVERNUL REPUBLICII MOLDOVA**  **H O T Ă R Â R E nr**.**\_\_\_\_\_\_\_**  **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **2024**  **Chișinău** | | |

**Cu privire la modificarea Hotărârii Guvernului nr. 624/2020 cu privire la aprobarea Cerințelor de calitate pentru preparate și produse din carne**

În temeiul art. 7, 8 și 13 din Legea nr.306/2018 privind siguranța alimentelor (Monitorul Oficial al Republicii Moldova, 2019, nr.59-65, art.120), **Guvernul HOTĂRĂŞTE:**

Hotărârea Guvernului nr. 624/2020 cu privire la aprobarea Cerințelor de calitate pentru preparate și produse din carne (Monitorul Oficial al Republicii Moldova, 2019, nr. 59-65, art.120), se modifică după cum urmează:

**1.** în textul hotărârii, în Cerințele de calitate, precum și în anexele acestora, cuvintele „materie primă” la orice formă gramaticală, se substituie cu cuvintele „producție primară”, la forma gramaticală corespunzătoare.

**2.** în cerințele de calitate:

2.1. punctul 3 va avea următorul cuprins:

„3. Prezentele Cerințe se aplică grupelor de produse de la pozițiile tarifare 0209, 0210, 160100, 1602, 1902 din Nomenclatura combinată a mărfurilor, aprobată prin Legea nr. 172/2014.”

2.2. la punctul 4, subpunctul 2), după cuvântul „viscere” se completează cu cuvântul „jumări” ;

2.3. la punctul 4, subpunctul 4), litera p), va avea următorul cuprins:

„p) preparate din carne maturate – carnea proaspătă, inclusiv carnea care a fost secționată în fragmente, supusă unui proces de maturare (fermentare).”

2.4. la punctul 4, subpunctul 4), litera r), va avea următorul cuprins:

„r) preparate din carne în aluat – preparate fabricate din aluat și umplutură din carne și ingrediente, altele decât carnea, umplutura trebuie să conțină nu mai puțin de 50% de carne.”

2.5. punctul 4, subpunctul 4) se completează cu litera u) cu următorul cuprins:

„u) emulsie proteină-grăsime – produs pe bază de grăsimi de origine animală obținută din grăsime și apă.”

2.6. la punctul 5, subpunctul 1), litera e) va avea următorul cuprins:

„e) pâine de carne – mezel fiert, supus coacerii sau fierberii în formă specială dreptunghiulară sau în membrană;”

2.7. la punctul 5, subpunctul 3) se completează cu litera h) cu următorul cuprins:

„h) salam tartinabil – salam fabricat cu utilizarea culturilor starter, în procesul fabricării supus maturării (fermentării), cu/fără afumare la rece.”

2.8. la punctul 5, subpunctul 6) se abrogă.

2.9. la punctul 5, subpunctul 7) cuvântul „stabilitatea” se substituie cu cuvântul „sterilitatea”.

2.10. la punctul 5, subpunctul 8), litera e) cuvântul „vâscoplastice” se substituie cu cuvântul „omogene”.

2.11. la punctul 5, subpunctul 10) cuvântul „stabilitatea” se substituie cu cuvântul „sterilitatea”.

2.12. la punctul 5, subpunctul 11) cuvântul „stabilitatea” se substituie cu cuvântul „sterilitatea”.

2.13. punctul 9 va avea următorul cuprins:

„9. Denumirea comercială a preparatelor, produselor din carne și cu conținut de carne se formează în conformitate cu Legea nr. 279/2017 privind informarea consumatorului cu privire la produsele alimentare.”

2.14. punctul 11 va avea următorul cuprins:

„11. Obiectivele majore ale producătorilor de preparate și produse din carne destinate comercializării pentru consumul uman constau în protecția sănătății consumatorului, în asigurarea siguranței și calității alimentelor precum și în utilizarea practicilor oneste, conform legislației alimentare naționale și a standardelor Codex Alimentarius.”

2.15. punctul 13 va avea următorul cuprins:

„13. Producătorii produselor din carne trebuie să asigure efectuarea înregistrărilor care permit identificarea produsului și să ofere dovezi documentare privind respectarea cerințelor de calitate conform art. 131 al. (3) din Legea nr.306/2018 privind siguranța alimentelor.”

2.16. punctul 15 va avea următorul cuprins:

„15. Preparatele, produsele din carne și cu conținut de carne se plasează pe piață în conformitate cu prevederile actelor normative în vigoare privind siguranța și calitatea preparatelor și produselor din carne, cerințele generale de igienă, dar și informarea corectă a consumatorului, printre care Legea nr. 306/2018 privind siguranța alimentelor, Legea nr. 221/2007 privind activitatea sanitar- veterinară, Legea nr. 279/2017 privind informarea consumatorului cu privire la produsele alimentare, Legea nr. 296/2017 privind cerințele generale de igienă a produselor alimentare, Legea nr. 209/2016 privind deșeurile, Legea nr. 129/2019 privind subprodusele de origine animală și produsele derivate care nu sunt destinate consumului uman și Hotărârea Guvernului nr. 11/2022 cu privire la aprobarea Normei sanitar-veterinare privind subprodusele de origine animală și produsele derivate care nu sunt destinate consumului uman.”

2.17. punctul 16 va avea următorul cuprins:

„16. Echipamentul tehnologic şi recipientele care vin în contact cu producția primară şi cu produsele finite trebuie să fie confecționate din materiale care să corespundă cerințelor stabilite în Regulamentul sanitar privind materialele şi obiectele din plastic destinate să vină în contact cu produsele alimentare, aprobat prin Hotărârea Guvernului nr. 278/2013, Regulamentul sanitar privind materialele şi obiectele destinate să vină în contact cu produsele alimentare, aprobat prin Hotărârea Guvernului nr. 308/2011, Regulamentul sanitar privind materialele și obiectele fabricate din folie de celuloză regenerată care vin în contact cu produsele alimentare, aprobat prin Hotărârea Guvernului nr. 493/2017, Regulamentul sanitar privind materialele și obiectele care conțin monomerul clorură de vinil și care vin în contact cu produsele alimentare, aprobat prin Hotărârea Guvernului nr. 580/2017, Regulamentul general de metrologie legală referitor la preambalarea, în funcție de masă sau volum, a anumitor preambalate, aprobat prin Hotărârea Guvernului nr. 907/2014 și în Lista oficială a mijloacelor de măsurare și a măsurărilor supuse controlului metrologic, aprobat prin Hotărârea Guvernului nr. 1042/2016.”

2.18. punctul 17 va avea următorul cuprins:

„ 17. Apa potabilă este utilizată ca ingredient la fabricarea preparatelor, produselor din carne și cu conținut de carne și trebuie să corespundă parametrilor de calitate stabiliți în anexă la Legea nr. 182/2019 privind calitatea apei potabile și Regulamentului sanitar privind supravegherea și monitorizarea calității apei potabile, aprobat prin Hotărârea Guvernului nr. 651/2023.”

2.19. punctele 181 – 186 se abrogă.

2.20. punctul 19 va avea următorul cuprins:

„19. Siguranța și calitatea producției primare și a ingredientelor folosite la fabricarea preparatelor, produselor din carne și cu conținut de carne trebuie să fie în conformitate cu prevederile cerințelor privind siguranța alimentelor, aprobate prin Legea nr. 306/2018, ale Cerințelor privind producerea, importul și plasarea pe piață a cărnii – materie primă, aprobate prin Hotărârea Guvernului nr. 696/2010, ale Normei sanitar-veterinare de stabilire a cerințelor de comercializare a cărnii de pasăre, aprobate prin Hotărârea Guvernului nr. 773/2013, şi ale Regulilor specifice de igienă a produselor alimentare de origine animală, aprobate prin Hotărârea Guvernului nr. 435/2010.”

2.21. punctul 20 va avea următorul cuprins:

„20. Nivelurile maxime ale unor contaminanți din produsele alimentare trebuie să fie în conformitate cu prevederile anexei Regulamentului sanitar privind nivelurile maxime pentru anumiți contaminanți din produsele alimentare, aprobat prin Hotărârea Guvernului nr. 724/2024.”

2.22. punctul 22 va avea următorul cuprins:

„22. Reziduurile produselor de uz fitosanitar în produsele alimentare trebuie să corespundă limitelor maxime admise prevăzute în Regulamentul sanitar privind limitele maxime de reziduuri de pesticide din sau de pe produsele alimentare și hrană de origine vegetală și animală pentru animale, aprobat prin Hotărârea Guvernului nr. 867/2023, și Ordinul MS nr. 20 din 5 ianuarie 2024 Privind aprobarea listei produselor alimentare, substanțelor active și limitelor maxime de reziduuri de pesticide din sau de pe produse alimentare și hrană de origine vegetală și animală pentru animale.”

2.23. se completează cu punctul 221 cu următorul cuprins:

„221. Preparatele, produsele din carne și cu conținut de carne trebuie să corespundă Normei sanitar-veterinare privind măsurile de supraveghere și control al unor substanțe și al reziduurilor acestora la animalele vii și la produsele lor, precum și al reziduurilor de medicamente de uz veterinar în produsele de origine animală, aprobate prin Hotărârea Guvernului nr. 298/2011. ”

2.24. se completează cu punctul 231 cu următorul cuprins:

„231. Suplimentele alimentare utilizate pentru preparatele, produsele din carne și cu conținut de carne trebuie să fie în conformitate cu prevederile Regulamentului sanitar privind suplimentele alimentare, aprobate prin Hotărârea Guvernului nr. 538/2009.”

2.25. punctul 24 va avea următorul cuprins:

„24. Preparatele, produsele din carne și cu conținut de cane trebuie să corespundă Regulilor privind criteriile microbiologice pentru produsele alimentare, aprobate prin Hotărârea Guvernului nr. 221/2009. Sterilitatea microbiologică a conservelor și semiconservelor se determină conform standardelor naționale aprobate de către Institutul de Standardizare din Moldova.

Prelevarea probelor şi determinarea indicilor de siguranță și calitate alimentară, a formelor de prezentare şi etichetare se efectuează în conformitate cu regulile şi metodele de analiză, stabilite de actele normative în vigoare.”

2.26. punctul 27 se abrogă.

2.27. punctul 28 va avea următorul cuprins:

„28. Producția primară recepționată la întreprinderile de procesare a cărnii, trebuie să fie însoțită de certificat sanitar-veterinar, eliberat de către de medicul veterinar, în conformitate cu prevederile art. 24 și art. 26 din Legea nr. 221/2007 privind activitatea sanitar-veterinară și a art. 131 alin. (2) din Legea nr. 306/2018 privind siguranța alimentelor.”

2.28. punctul 32 va avea următorul cuprins:

„32. Aditivii alimentari, utilizați la fabricarea produselor, preparatelor din carne și cu conținut de carne, trebuie să corespundă prevederilor Regulamentului sanitar privind aditivii alimentari, aprobat prin Hotărârea Guvernului nr. 229/2013 și a Ordinului Ministerului Sănătății nr. 127/2024 cu privire la listele de aditivi alimentari admiși pentru utilizare în produsele alimentare inclusiv și substanțele suport admise în aditivi alimentari, enzime alimentare sau arome alimentare și condițiile de utilizare a acestora.”

2.29. punctul 33, după cuvintele „Hotărârea Guvernului nr. 493/2015” se completează cu cuvintele „Regulamentului sanitar privind punerea la dispoziție pe piață și utilizarea produselor biocide, aprobat prin Hotărârea Guvernului nr. 344/2020.”

2.30. punctul 34, după cuvintele „Hotărârea Guvernului nr. 435/2010.” se completează cu cuvintele „Marca de sănătate sau marca de identificare trebuie să fie aplicată pe materialul de ambalare sau pe eticheta fixată/atașată pe ambalaj. De asemenea marca de sănătate sau identificare se va aplica și pe documentele însoțitoare, la livrarea produselor.”

2.31. punctul 36 va avea următorul cuprins:

„36. Etapele tehnologice, modul de preparare și materialele de ambalare se stabilesc de către operator pentru sortimente concrete de produse, prevăzute și aprobate prin schema tehnologică de proces (metode de producție bazate pe HACCP).”

2.32. punctul 38 se abrogă.

2.33. punctul 43 va avea următorul cuprins:

„43. Informația privind valabilitatea preparatelor, produselor din carne și cu conținut de carne în funcție de condițiile de păstrare, producției primare și materialele de ambalare utilizate, se stabilește conform prevederilor de la art. 13, alin. (1) și (2) din Legea nr. 306/2018.”

2.34. la Anexa nr. 1, tabelul e) compartimentul „Condiții de admisibilitate pentru salamuri”, se completează cu o coloană nouă, cu următorul cuprins:

„

|  |  |
| --- | --- |
| **Caracteristici** | **Condiții de admisibilitate pentru salamuri:** |
| **tartinabile** |
| Aspect exterior | Batoane cu suprafața curată, uscată, nelipicioasă, fără pete, fără deteriorări ale membranei, fără aderențe de compoziție. |
| Consistență | Moale, tartinabilă |
| Aspect în secțiune | Compoziție uniform repartizată, fără pete de culoare gri și goluri, culoarea de la roz până la roșie închisă, cu bucăți de carne, slănină și/sau ingrediente alimentare, altele decât carnea, conform rețetei. |
| Gust și miros | Plăcut, fără miros și gust străin, gust și miros de fum în cazul salamului afumat, miros bine exprimat de condimente utilizate conform rețetei și gust ușor picant și ușor sărat. |

”

2.35. Anexa nr. 2:

a) tabelul a) rândul 4, coloana 3 cifrele „12” se substituie cu cifrele „10” . Cuvintele „Temperatura produsului livrat pentru comercializare” se substituie cu cuvintele „Condiții de păstrare, transportare și comercializare”.

b) tabelul b) va avea următorul cuprins:

„ **b) preparate din carne (inclusiv cu conținut de carne)**

|  |  |  |  |  |
| --- | --- | --- | --- | --- |
| **Caracteristici** | **Condiții de admisibilitate pentru:** | | |  |
| **carne tocată** | **preparate din carne tocată** | **din carne în**  **marinadă/sos** | **preparate în aluat** |
| Conținut de proteină:  - carne de pasăre, %, minimum  - alte producții primare de carne, %, minimum  - preparate cu conținut de carne,% | 8  10  - | 8  10  5-9 | 8  10  - | 8  10  5-9 |
| Conținut de grăsime, %:  - preparate din carne, maximum  - preparate cu conținut de carne | 50,0  - | 50,0  35,0 | 50,0  - | 26,0  28,0 |
| Conținut de sare alimentară, %, maximum:  - cu utilizare sare alimentară,  - fără utilizare sare alimentară | 1,0  0,2 | 1,0-3,0  - | | |
| Conținut de amidon:  - preparate din carne, %  - preparate cu conținut de carne, %, maximum | -  - | 2-5  6 | -  - | -  - |
| Conținut de pâine (inclusiv pesmeți măcinați), %, maximum | - | 20,0 | - | - |
| Conținut de umplutură, % minimum | - | - | - | 45 |
| Condiții de păstrare, transportare și comercializare, °C | - refrigerat: de la 0 până la 4  - congelat: nu mai mult de minus 12 | | | |

”

c) în Tabelul c), rândul 7 se exclude, iar cuvintele „Temperatura produsului livrat pentru comercializare” se substituie cu cuvintele „Condiții de păstrare, transportare și comercializare”.

d) în Tabelul d) cuvintele „Temperatura produsului livrat pentru comercializare” se substituie cu cuvintele „Condiții de păstrare, transportare și comercializare”.

e) în Tabelul e) cuvintele „Temperatura produsului livrat pentru comercializare” se substituie cu cuvintele „Condiții de păstrare, transportare și comercializare”, iar la compartimentul „Condiții de admisibilitate pentru salamuri”, se completează cu o coloană nouă, cu următorul cuprins:

„

|  |  |
| --- | --- |
| **Caracteristici** | **Condiții de admisibilitate pentru salamuri:** |
| **tartinabile** |
| Conținutul de umiditate, %, maximum | 55,0 |
| Conținutul de sare alimentară, %, maximum | 4,0 |
| Conținutul de grăsime, %, maximum | - |
| Conținutul de proteină, %, maximum | 8,0 |
| Conținutul de amidon, %, maximum | - |
| Condiții de păstrare, transportare și comercializare, °C | de la 0 până la 6 |

”

f) în Tabelul f), rândul 5 se exclude, iar cuvintele „Temperatura produsului livrat pentru comercializare” se substituie cu cuvintele „Condiții de păstrare, transportare și comercializare”.

g) în Tabelul g), rândul 5 textul „10,0” se substituie cu textul „7,0 ”.

h) în Tabelul h) , rândul 4 textul „10,0” se substituie cu textul „7,0 . Rândul 5 textul „1,0 – 2,0” se substituie cu textul „1,0 – 2,5”.

**3.** Prezenta Hotărâre intră în vigoare la expirarea a 3 luni de la data publicării în monitorul Oficial al Republicii Moldova.

**Prim-ministru Dorin RECEAN**

Contrasemnează:

Ministrul agriculturii și Ludmila CATLABUGA

industriei alimentare